Seksuaalsed ended on oma olemuselt paradokssed. Ennete ajendiks  on jumalus, jumalik jõud, mis mängib rolli inimese käitumise mõjutamisel. Ended tulenevad igapäeva käitumisest, kus toimuva sündmuse üle on kaotatud kontroll. Selleks, et süsteemis, kus loodusjõud ja nähtamatud ajendid inimese elu mõjutavad ja kontrollivad, seda taevaste märkidega seletada, ei ole vaja palju vaeva näha. Mõjutusi võib näha, kui isikul ebaõnnestub see, mis tal tavaliselt õnnestub. Ei ole raske ettekujutada, et impulsiivsust, suuri tundeid või vastupandamatut igatsust võib vaadelda mingi väe  mõjuna inimesele. Guinani arvates on ebatõenäoline eeldada, et taevalikud jõud on nende sündmuste või toimingute taga, mida inimene saab kontrollida. Seksuaalennete kirjeldustes on mees esitatud nii prohvetliku lausumise objektina kui seksuaalakti subjektina. Seksuaalne käitumine on prohvetlik vahend. [54] Kui toonane elanikkond oleks mõistnud, et märgid on korduvad ja välditavad, ja oleks teadnud vältimismeetmeid, siis ei oleks märke enam saanud endena lugeda.